Document ID: /roh_data/filtered/fineweb-2-filterrobots_roh.jsonl.gz/25138

A Sumvitg è in pur sa blessà grevamain glindesdi a bun’ura. El è charrà cun ses tractor sin il funs per bittar ora puschina.
Il vehichel agricul ha cumenzà a glischnar ed è cupitgà cunter in grip. Suenter radund 50 meters è el crudà dasper ils binaris da la Viafier retica. Il pur è vegnì sut il butschin da puschina en.
Il praticant ch'era sin il tractor è siglì giu ad uras e n'è betg sa blessà. El ha deliberà il pur da 51 onns sut il butschin ora. La Rega ha sgulà il grevblessà en l'Ospital chantunal a Cuira.
En Surselva hai dà retards da tren pervi da l'accident.
RR novitads 16:00